Ο **Νταβίντ Νέρες Κάμπος** (*David Neres Campos,* 3 Μαρτίου 1997) είναι Βραζιλιάνος επαγγελματίας ποδοσφαιριστής, ο οποίος αγωνίζεται ως επιθετικός για την Μπενφίκα.

Σταδιοδρομία σε συλλόγους
-------------------------

### Σάο Πάολο

Γεννημένος στο Σάο Πάολο, ο Νέρες εντάχθηκε στις ακαδημίες νέων της Σάο Πάολο Φουτεμπόλ Κλούμπε το Σεπτέμβριο του 2007, σε ηλικία δέκα ετών. Τον Φεβρουάριο του 2016, αφού χρησιμοποιήθηκε τακτικά στο Κόπα Λιμπερταδόρες U20 του ίδιου έτους, υπέστη τραυματισμό στον ώμο που τον κράτησε εκτός αγωνιστικής δράσης για μήνες. 

Προήχθη στην πρώτη ομάδα από τον προπονητή Ρικάρντο Γκόμες τον Αύγουστο του 2016. Έκανε την πρώτη του εμφάνιση για την ομάδα - και στη Série A - στις 17 Οκτωβρίου, ερχόμενος ως δεύτερη αλλαγή στη θέση του Ρόμπσον, σε μία νίκη με 2-1 επί της Φλουμινένσε.

Στις 22 Οκτωβρίου 2016, σημείωσε το πρώτο του γκολ, στην εντός έδρας νίκη με 2-0 επί της Πόντε Πρέτα. Δεκατέσσερις μέρες αργότερα, σημείωσε το δεύτερο γκολ του, σε μία εντός έδρας νίκη με 4-0 εναντίον της τοπικής αντιπάλου, Κορίνθιανς.

### Άγιαξ

Στις 30 Ιανουαρίου 2017, μετακινήθηκε στον Άγιαξ για αναφερόμενο ποσό ύψους 12 εκατ. ευρώ.. 

#### Σεζόν 2016-17

Ο Μέρες έκανε το ντεμπούτο του για τον Άγιαξ εναντίον της Χεράκλες Άλμελο, στις 26 Φεβρουαρίου 2017. Εκείνη τη σεζόν, κατάφερε σκοράρει 3 γκολ σε 8 αγώνες πρωταθλήματος. Επίσης, συμμετείχε στην ομάδα του Άγιαξ που πήγε στον τελικό του Γιουρόπα Λιγκ εκείνο το έτος. 

#### Σεζόν 2017-18

Ο Νέρες κατόρθωσε να σκοράρει 14 γκολ και να δώσει 13 ασίστ σε 32 αγώνες πρωταθλήματος, καθιστώντας τον τον Πολυτιμότερο Παίκτη του Άγιαξ εκείνο το έτος, έχοντας σημειώσει τα περισσότερα γκολ και δώσει τις περισσότερες ασίστ, συνδυαστικά. Ο ίδιος ο παίκτης, βλέπει τον αγώνα εναντίον της Φέγενορντ, στις 22 Οκτωβρίου 2017, ως τον καθοριστικό του, στον οποίο έδωσε 3 ασίστ στη νίκη με 4-1. 

#### Σεζόν 2018-19

Στην τρίτη σεζόν του, ο Νέρες σημείωσε τον πρώτο επίσημο γκολ του εναντίον της Σταντάρ Λιέγης, στο 2ο αγώνα του 3ου προκριματικού γύρου του Τσάμπιονς Λιγκ. Εκείνη τη χρονιά, δεν ήταν βασική επιλογή μέχρι το Φεβρουάριο. Εξαιτίας αυτού, υπήρξαν φήμες ότι ήθελε να αποχωρήσει. Τον Ιανουάριο, η Κουανγκτσόου Έβεργκραντ έκανε μια προσφορά 36.900.000 £ για το Νέρες, αλλά ο Άγιαξ τελικά αρνήθηκε, επειδή ήθελε να κρατήσει την ομάδα μαζί, για να κερδίσουν βραβεία αυτή τη σεζόν και να φτάσει όσο πιο μακριά γίνεται στο Τσάμπιονς Λιγκ. Στον επαναληπτικό αγώνα της φάσης των 16 του Τσάμπιονς Λιγκ, ο Νέρες σημείωσε το δεύτερο γκολ για να δώσει στον Άγιαξ το προβάδισμα στο συνολικό σκορ και η ολλανδική ομάδα κέρδισε τελικά ένα αξιομνημόνευτο αγώνα εναντίον της Ρεάλ Μαδρίτης στο Στάδιο Σαντιάγο Μπερναμπέου με συνολικό σκορ 4-1, αποκλείοντας έτσι την τρεις φορές υπερασπίστρια του Τσάμπιονς Λιγκ από τη διοργάνωση. Στις 31 Μαρτίου 2019, σημείωσε το νικηφόρο γκολ και κέρδισε ένα πέναλτι στον αγώνα του πρωταθλήματος εναντίον της Αϊντχόφεν, κερδίζοντας με 3-1. Επίσης, σκόραρε ένα σημαντικό εντός έδρας γκολ εναντίον της Γιουβέντους, για να εξασφαλίσει τις ελπίδες για την πρόκριση στον ημιτελικό από τον 1ο αγώνα.

Διεθνής σταδιοδρομία
--------------------

Στις 8 Μαρτίου 2019, έλαβε την πρώτη του κλήση από τον προπονητή Τίτε για την Εθνική Βραζιλίας, αντικαθιστώντας τον τραυματία Βινίσιους Τζούνιορ, για τους φιλικούς αγώνες εναντίον του Παναμά και της Τσεχίας, που θα διεξάγονταν αργότερα εκείνο το μήνα. Ο Νέρες έκανε το ντεμπούτο εναντίον της Τσεχίας στις 26 Μαρτίου 2019, μπαίνοντας στο 63ο λεπτό και αντικαθιστώντας τον Ριτσάρλισον. Σε αυτό τον αγώνα, έδωσε μία ασίστ και έκανε ένα τακουνάκι που οδήγησε σε ένα γκολ, συμβάλλοντας σε δύο γκολ στη νίκη με 3-1 νίκη εναντίον της Τσεχίας.

Στατιστικά σταδιοδρομίας
------------------------

### Συλλογικά

*Μέχρι τις 17 Απριλίου 2019.*

Συμμετοχές και γκολ ανά ομάδα, σεζόν και διοργάνωση.| Ομάδα | Σεζόν | Πρωτάθλημα | Κύπελλο | Διεθνής | Άλλες | Σύνολο |
| --- | --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Σάο Πάολο | 2016 | Série A | 8 | 3 | 0 | 0 | 0 | 0 | 3  | 0 | 11 | 3 |
| Σύνολο | 8 | 3 | 0 | 0 | 0 | 0 | 3 | 0 | 11 | 3 |
| Γιονγκ Άγιαξ | 2016-17 | Εέρστε Ντιβίζιε | 4 | 2 | - | - | - | 4 | 2 |
| 2017-18 | 1 | 1 | - | - | - | 1 | 1 |
| Σύνολο | 5 | 3 | 0 | 0 | 0 | 0 | 3 | 0 | 5 | 3 |
| Άγιαξ | 2016-17 | Εέρστε Ντιβίζιε | 8 | 3 | 0 | 0 | 4  | 0 | 0 | 0 | 12 | 3 |
| 2017-18 | 32 | 14 | 2 | 0 | 3  | 0 | 0 | 0 | 37 | 14 |
| 2018-19 | 27 | 8 | 5 | 1 | 14  | 3 | 0 | 0 | 46 | 12 |
| Σύνολο | 67 | 25 | 7 | 1 | 21 | 3 | 0 | 0 | 95 | 29 |
| Σύνολο σταδιοδρομίας | 80 | 31 | 7 | 1 | 21 | 3 | 3 | 0 | 111 | 35 |

Διακρίσεις
----------

### Συλλογικές

**Σάο Πάολο**

* Κόπα Λιμπερταδόρες U20 (1): 2016

**Άγιαξ**

* Πρωτάθλημα Ολλανδίας(1): 2018-19
* Κύπελλο Ολλανδίας(1): 2018-19
* ΟΥΕΦΑ Γιουρόπα Λιγκ: Φιναλίστ 2016-17

### Ατομικές

* Eredivisie Ταλέντο του Μήνα: Οκτώβριος 2017
* Eredivisie Παίκτης του Μήνα: Απρίλιος 2018

Παραπομπές
----------

1. ↑  (πολλαπλές γλώσσες) *Transfermarkt*. 469822. Ανακτήθηκε στις 9  Οκτωβρίου 2017.
2. ↑  (Αγγλικά) *ESPN FC*. 245637. Ανακτήθηκε στις 4  Απριλίου 2022.
3. ↑  «São Paulo aceita oferta do Ajax, e David Neres vira a 3ª maior venda do clube» [São Paulo accepts Ajax offer, and David Neres becomes the club's 3rd biggest sale] (στα Πορτογαλικά). ESPN.com.br. 30 Ιανουαρίου 2017. Ανακτήθηκε στις 31 Ιανουαρίου 2017.
4. ↑  «David Neres: nove dos 19 anos de idade dedicados ao Tricolor» [David Neres: nine of the 19 years of age dedicated to Tricolor] (στα Πορτογαλικά). São Paulo FC. 19 Οκτωβρίου 2016. Ανακτήθηκε στις 9 Νοεμβρίου 2016.
5. ↑  «De virada, São Paulo bate Fluminense, se afasta do Z-4 e tira o rival do G-6» [In a comeback, São Paulo defeat Fluminense, get away from *Z-4* and take the rival out of *G-6*] (στα Πορτογαλικά). Globo Esporte. 17 Οκτωβρίου 2016. Ανακτήθηκε στις 9 Νοεμβρίου 2016.
6. ↑  «Promessa faz primeiro gol, São Paulo bate a Ponte Preta e mantém embalo» [Prospect scores first goal, São Paulo defeat Ponte Preta and keep form going] (στα Πορτογαλικά). Globo Esporte. 22 Οκτωβρίου 2016. Ανακτήθηκε στις 9 Νοεμβρίου 2016.
7. ↑  «São Paulo atropela, espanta fantasma de vez e deixa o Corinthians fora do G-6» [São Paulo thrash, scare away relegation ghost and leave Corinthians out of *G-6*] (στα Πορτογαλικά). Globo Esporte. 5 Νοεμβρίου 2016. Ανακτήθηκε στις 9 Νοεμβρίου 2016.
8. ↑  «São Paulo aceita oferta do Ajax, e David Neres vira a 3ª maior venda do clube» [São Paulo accepts Ajax offer, and David Neres becomes the club's 3rd biggest sale] (στα Πορτογαλικά). ESPN.com.br. 30 Ιανουαρίου 2017. Ανακτήθηκε στις 31 Ιανουαρίου 2017.
9. ↑  «Neres beschouwt trio assists in klassieker als doorbraak» (στα nl). *Ajax Life*. 19 January 2018. Αρχειοθετήθηκε από το πρωτότυπο στις 2020-08-15.. Ανακτήθηκε στις 2019-05-13.
10. ↑  «'Chinezen willen 43 miljoen betalen voor Neres, Ajax heeft één voorwaarde'» (στα nl). *Voetbalprimeur*. 10 January 2018. .
11. ↑  «Dusan Tadic inspires Ajax to stunning defeat of champions Real Madrid». *The Guardian*. 5 March 2019. .
12. ↑  «Titelrace helemaal open: Ajax is PSV de baas in incidentrijke topper» (στα nl). *Voetbal International*. 31 March 2019. .
13. ↑  «Czech Republic 1 Brazil 3». *BBC Sport*. 26 Μαρτίου 2019. Ανακτήθηκε στις 11 Απριλίου 2019.
14. ↑  «David Neres». *Soccerway* (Perform Group).. Ανακτήθηκε στις 26 July 2017.
15. ↑  Including Champions league qualifying matches.
16. 1 2  «David Neres - Career Honours». Soccerway.
17. ↑  «2016/17: United win it for Manchester». UEFA. 30 Μαΐου 2017.

1. ↑  Appearances in the Copa Paulista
2. ↑  Appearances in the Europa League
3. ↑  Two appearances in the Champions League and one in the Europa League

Εξωτερικοί σύνδεσμοι
--------------------

* (Αγγλικά) Προφίλ Νταβίντ Νέρες στο Soccerway
* Προφίλ στο Transfermarkt.com